**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAVIMUI PROJEKTE „PRIEMONIŲ, GERINANČIŲ AMBULATORINIŲ SVEIKATOS PRIEŽIŪROS PASLAUGŲ PRIEINAMUMĄ TUBERKULIOZE SERGANTIEMS ASMENIMS, ĮGYVENDINIMAS** **PLUNGĖS RAJONO SAVIVALDYBĖJE“ IR DALINIAM JO FINANSAVIMUI**

2017 m. gruodžio 21 d. Nr. T1-

Plungė

Vadovaudamasi 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.4.2-ESFA-R-615 ,,Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas“ projektų finansavimo sąlygų aprašo nuostatomis, Plungės rajono savivaldybės taryba nusprendžia:

1. Pritarti Plungės rajono savivaldybės administracijos dalyvavimui Partnerio teisėmis VšĮ Plungės rajono savivaldybės ligoninės projekte „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Plungės rajono savivaldybėje“ (toliau – Projektas), planuojamame įgyvendinti pagal 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.2-ESFA-R-615.

2. Prisidėti Partnerio įnašu ne mažiau kaip 7,5 procento (ne mažiau kaip 1 107,71 euro) Projekto vertės Savivaldybės lėšomis visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas, Lietuvos Respublikos sveikatos apsaugos ministerijai priėmus sprendimą finansuoti Projektą.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius  Kalbos tvarkytojas Finansų ir biudžeto skyriaus vedėja

....................................... ............................ ............................

G. Bagužis A. Eidukaitis D. Mažeikienė

Juridinio ir personalo administravimo Strateginio planavimo ir investicijų skyriaus vedėja

skyriaus vedėjas

...................................... ................................

V. Tumas Ž. Piepalienė

Sprendimą rengė

savivaldybės gydytoja

Oresta Gerulskienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO DALYVAVIMUI PROJEKTE „PRIEMONIŲ, GERINANČIŲ AMBULATORINIŲ SVEIKATOS PRIEŽIŪROS PASLAUGŲ PRIEINAMUMĄ TUBERKULIOZE SERGANTIEMS ASMENIMS, ĮGYVENDINIMAS** **PLUNGĖS RAJONO SAVIVALDYBĖJE“ IR DALINIAM JO FINANSAVIMUI“**

2017 m. gruodžio 5 d.

Plungė

1. **Parengto teisės akto projekto tikslai.**

Šio sprendimo tikslas – pritarti Plungės rajono savivaldybės administracijos dalyvavimui Partnerio teisėmis VšĮ Plungės rajono savivaldybės ligoninės projekte „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Plungės rajono savivaldybėje“ (toliau – Projektas), planuojamame įgyvendinti pagal 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr.08.4.2-ESFA-R-615.

**2. Teisės akto projekto esmė**, **rengimo priežastys ir motyvai.**

Projektu siekiama mažinti Plungės rajono gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Projektu būtų siekiama šio Priemonės įgyvendinimo stebėsenos rodiklio – 38 tuberkulioze sergantyspacientai, kuriems buvo suteiktos socialinės paramos priemonės tuberkuliozės ambulatorinio gydymo metu. Tinkama tikslinė asmenų grupė – asmenys, sergantys tuberkulioze, kuriems Tiesiogiai stebimo trumpo gydymo kurso paslaugų teikimo tvarkos aprašo, patvirtinto Lietuvos Respublikos sveikatos apsaugos ministro 2016 m. vasario 12 d. įsakymu Nr. V-237, nustatyta tvarka gydytojas pulmonologas paskyrė ambulatorinį tiesiogiai stebimą trumpo gydymo kursą (toliau – DOTS). Projekto veikloms vykdyti reikalingos vykdančiojo personalo kelionių, komandiruočių (įskaitant personalo nuvykimą pas tuberkulioze sergančius asmenis, kuriems paskirtas DOTS gydymas), transporto Lietuvoje išlaidos, maisto talonų maisto produktams išlaidos, skirtos tuberkulioze sergančių asmenų skatinimui ambulatorinio gydymo metu, bei DOTS kabineto asmens sveikatos priežiūros darbuotojo darbo užmokesčio lėšos.

**3. Lėšų poreikis (jeigu teisės aktui įgyvendinti reikalingos lėšos).**

Projektui numatoma skirti 12 554 eurus iš ES struktūrinių fondų ir 1 107,71 euro - iš valstybės biudžeto. Preliminarus bendras finansavimas (Savivaldybės lėšos) - ne mažiau kaip 7,5 proc. – 1 107,71 euro.

Bendra planuojama projekto vertė –14 769,42 euro.

**4. Laukiami rezultatai.**

Įgyvendinus Projektą, sumažės Plungės rajono gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo. Tikėtina, kad ne mažiau nei 38 tuberkulioze sergantiemspacientams bus suteiktos socialinės paramos priemonės tuberkuliozės ambulatorinio gydymo metu.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Mažės Plungės rajono gyventojų sergamumas ir mirtingumas nuo tuberkuliozės* |  |
| *Viešajam administravimui* | *Neturės įtakos viešojo valdymo procesams* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *Numatomas teigiamas poveikis, tolygiai įsisavinant Europos Sąjungos finansavimo priemonių lėšas* | *-* |
| *Kitoms sritims, asmenims ar jų grupėms* | *Numatomas teigiamas poveikis rajono gyventojams* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Savivaldybės gydytoja Oresta Gerulskienė